b'\n_START_ARTICLE_\nRezilo\n_START_PARAGRAPH_\nRezilo je ploski del orodja, oro\xc5\xbeja ali stroja z ostrim robom ali konico, namenjeno zabadanju, rezanju, sekanju ali strganju. Princip delovanja rezila je, da zbere silo na majhni povr\xc5\xa1ini, kar povzro\xc4\x8di, da na material deluje velik pritisk. V ta namen mora biti rezilo vsaj tako trdo kot rezani material, sicer se hitro obrabi ne da bi predrlo material._NEWLINE_V prazgodovini so izdelovali rezila iz kamnin, ki jih je mogo\xc4\x8de razklati na ostre, ploske kose (npr. kremena), danes pa so, odvisno od namena, iz kovine, plastike, keramike in podobnih trdih materialov.'